CELEX: 62021TN0361
Language: lt
Date: 2021-06-22 00:00:00
Title: Byla T-361/21: 2021 m. birželio 22 d. pareikštas ieškinys byloje Syndesmos Tyrokomon Kyprou ir kt. / Komisija

2021 9 6   
            
            
               LT
            
            
               Europos Sąjungos oficialusis leidinys
            
            
               C 357/26
            
         
      2021 m. birželio 22 d. pareikštas ieškinys byloje Syndesmos Tyrokomon Kyprou ir kt. / Komisija
      
      (Byla T-361/21)
      (2021/C 357/41)
      Proceso kalba: anglų
      
         Šalys
      
      
         Ieškovės: Syndesmos Tyrokomon Kyprou (Nikosija, Kipras) ir 11 kitų ieškovių, atstovaujamų advokato N. Korogiannakis
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2021 m. balandžio 12 d Komisijos įgyvendinimo reglamentą (ES) 2021/591, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Χαλλούμι“ (Halloumi) / „Hellim“ (SKVN)); (1) ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė padarė akivaizdžią vertinimo klaidą dėl registracijos paraiškos Nr. CY/PDO/0005/01243 atitikimo Reglamentui Nr. 1151/2012. (2) Teigiama, kad atsakovė pažeidė Reglamento Nr. 1151/2012 10, 49 ir 50 straipsnius ir neatliko tinkamo paraiškos dėl SKVN (3)„Halloumi“ registracijos vertinimo.
               
            
                  2.
               
               
                  Antrasis ieškinio pagrindas grindžiamas tuo, kad atsakovė pažeidė Reglamento Nr. 1151/2012 10, 49 ir 50 straipsnius, netikrindama, kaip laikomasi Reglamento Nr. 1151/2012 nustatytos tvarkos.
               
            
                  3.
               
               
                  Trečiasis ieškinio pagrindas grindžiamas tuo, kad atsakovė pažeidė gero administravimo principą dėl itin ilgos registracijos procedūros trukmės.
               
            
                  4.
               
               
                  Ketvirtasis ieškinio pagrindas grindžiamas tuo, kad ginčijamas reglamentas yra nepakankamai motyvuotas. Teigiama, kad atsakovė pažeidė savo pareigą nurodyti motyvus pagal SESV 296 straipsnį ir ieškovės teisę į veiksmingą teisinę gynybą.
               
            
                  5.
               
               
                  Penktasis ieškinio pagrindas grindžiamas tuo, kad atsakovė pažeidė gero administravimo principą, nes Kipro teismai panaikino nacionalinius teisės aktus, kuriais grindžiamas ginčijamas reglamentas.
               
            
         (1)  OL L 125, 2021, p 42-51.
      
      
         (2)  2012 m. lapkričio 21 d. Europos Parlamento ir Tarybos reglamentas (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012, p. 10).
      
         (3)  Saugoma kilmės vietos nuoroda.